Държавен вестник, бр. 94, 2009 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  94
9. разработването и представянето на комуни­
кационен план на Оперативна програма „Околна 
среда“ на комитета за наблюдение и на ЕК;
10. организацията, разработването и съгласу­
ването на процедурите и сроковете за избор на 
проекти и набирането на проектни предложения; 
11. участието в процеса на оценка на про­
ектни предложения съгласно предвиденото в 
споразуменията за делегиране на задачи на 
междинни звена; 
12. организацията по отношение на съз­
даването и провеждането на заседанията на 
Комитета за избор и координация на проекти; 
13. организацията и извършването на оценка 
на риска на проектите, одобрени за финанси­
ране по Оперативна програма „Околна среда“, 
и определяне на мерки за предотвратяване и 
намаляване на риска;
14. организацията и изпълнението на дей­
ности за техническа помощ с оглед на осигуря­
ването на ефективно изпълнение на Оперативна 
програма „Околна среда“;
15. изготвянето на предложения за реало­
кация на средства в рамките на Оперативна 
програма „Околна среда“ и за представянето 
им на Комитета за наблюдение на Оперативна 
програма „Околна среда“;
16. планирането и извършването на дей­
ностите по оценка на Оперативна програма 
„Околна среда“ с цел осигуряване на качествено 
изпълнение на програмата;
17. организацията и изпълнението на препо­
ръките от извършените оценки на Оперативна 
програма „Околна среда“;
18. планирането и извършването на дейности­
те по оценки на процедурите в рамките на 
Оперативна програма „Околна среда“;
19. извършването на дейностите по наблю­
дение на Оперативна програма „Околна среда“ 
в съответствие с разработената система за 
мониторинг, включваща индикатори за напре­
дък, набиране и поддържане на необходимата 
информация и нейното анализиране; 
20. организацията, подготовката и предста­
вянето на комитета за наблюдение и на ЕК 
на годишните доклади за напредък и оконча­
телния доклад за изпълнението на Оперативна 
програма „Околна среда“;
21. осигуряването на съответствието на про­
ектите с националната политика и политиките 
на ЕС в областта на държавните помощи, об­
ществените поръчки, опазването на околната 
среда и равните възможности;
22. организацията на представянето на 
проектите по смисъла на чл. 39 от Регламент 
(ЕО) № 1083/2006 на Съвета от 11 юли 2006 г. 
относно определянето на общи разпоредби за 
Европейския фонд за регионално развитие, Ев­
ропейския социален фонд и Кохезионния фонд 
и за отмяна на Регламент (ЕО) № 1260/1999 
(ОВ, Специално издание 2007 г., глава 14, том 
2) в рамките на Оперативна програма „Околна 
среда“ на Европейската комисия за окончателно 
одобряване;
23. осигуряване на доброто финансово уп­
равление на Оперативна програма „Околна 
среда“, включително по отношение на извър­
шените транзакции въз основа на финансовите 
ангажименти по оперативната програма;
24. гарантиране на разработването и уста­
новяването на писмени стандарти, указания 
и процедури за добро финансово управление 
на Оперативна програма „Околна среда“ и 
разпространението им към междинни звена и 
бенефициенти на програмата;
25. разработването на системата за упра­
вление и контрол на Оперативна програма 
„Околна среда“;
26. финансовото планиране на Оперативна 
програма „Околна среда“ чрез изготвянето на 
необходимите документи във връзка с програм­
ното бюджетиране и финансовото планиране, 
включително прогнози за плащанията по про­
грамата и представянето им на Министерството 
на финансите;
27. финансовото управление на Оператив­
на програма „Околна среда“ при спазване 
на принципа за разделение на функциите по 
управление, плащане, наблюдение и контрол;
28. изготвянето и съгласуването на спо­
разумения за делегиране на задължения на 
междинни звена, а така също изготвянето на 
указания и инструкции за междинните звена и 
бенефициентите по отношение на изпълнението 
на Оперативна програма „Околна среда“;
29. установяването на писмени стандарти 
и процедури за верификации на разходите и 
плащанията в рамките на Оперативна програма 
„Околна среда“;
30. разкриването, регистрирането, отчитане­
то, докладването и последващо разрешаване на 
всички регистрирани случаи на нередности в 
рамките на Оперативна програма „Околна среда“;
31. осигуряването на надеждна счетоводна 
отчетност в междинните звена;
32. поддържането на адекватна одитна пъ­
тека по отношение на Оперативна програма 
„Околна среда“;
33. организацията на съхраняването и архи­
вирането на документи по Оперативна програма 
„Околна среда“;
34. организацията, координацията и изпълне­
нието на дейностите, свързани с осигуряване на 
мерките по информация и публичност относно 
получената от Европейския съюз помощ, въз­
можностите, които тя предлага, и постигнатите 
резултати;
35. разработването и поддържането на спе­
циализирана интернет страница на Оперативна 
програма „Околна среда“.
Чл. 41. Дирекция „Координация по въпро­
сите на Европейския съюз и международно 
сътрудничество“ осъществява: 
1. координацията на цялостната дейност на 
министерството по въпросите на ЕС във връзка 
с прилагането на европейското законодателство 
по околна среда, в т.ч.: